CELEX: 32004R1419
Language: fi
Date: 2004-08-04 00:00:00
Title: Komission asetus (EY) N:o 1419/2004, annettu 4 päivänä elokuuta 2004, Euroopan yhteisöä edustavan Euroopan komission sekä Tšekin, Viron, Unkarin, Latvian, Liettuan, Puolan, Slovakian ja Slovenian välisten monivuotisten ja vuotuisten rahoitussopimusten soveltamisen jatkamisesta sekä eräistä poikkeuksista monivuotisiin rahoitussopimuksiin ja asetuksiin (EY) N:o 1266/1999 ja (EY) N:o 2222/2000

5.8.2004   
            
            
               FI
            
            
               Euroopan unionin virallinen lehti
            
            
               L 258/11
            
         
      KOMISSION ASETUS (EY) N:o 1419/2004,
   annettu 4 päivänä elokuuta 2004,
   Euroopan yhteisöä edustavan Euroopan komission sekä Tšekin, Viron, Unkarin, Latvian, Liettuan, Puolan, Slovakian ja Slovenian välisten monivuotisten ja vuotuisten rahoitussopimusten soveltamisen jatkamisesta sekä eräistä poikkeuksista monivuotisiin rahoitussopimuksiin ja asetuksiin (EY) N:o 1266/1999 ja (EY) N:o 2222/2000
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon liittymissopimuksen ja erityisesti sen 41 artiklan,
   sekä katsoo seuraavaa:
   
               (1)
            
            
               Euroopan yhteisöä edustava Euroopan komissio on tehnyt Tšekin, Viron, Unkarin, Latvian, Liettuan, Puolan, Slovakian ja Slovenian (jäljempänä ”uudet jäsenvaltiot”) kanssa monivuotisia sekä vuotuisia rahoitussopimuksia.
            
         
               (2)
            
            
               Euroopan unionista tehdyn sopimuksen soveltamisalaan kuuluvilla aloilla uusien jäsenvaltioiden ja Euroopan unionin välisiin suhteisiin sovelletaan 1 päivästä toukokuuta 2004, jolloin nämä valtiot liittyivät Euroopan unioniin, unionin lainsäädäntöä. Periaatteessa kahdenvälisten sopimusten soveltamista jatketaan, elleivät ne ole ristiriidassa sitovan unionin lainsäädännön ja erityisesti yhteisön lainsäädännön kanssa, eikä tämä edellytä erityisten säädösten antamista. Joillakin aloilla monivuotisissa ja vuotuisissa rahoitussopimuksissa on sääntöjä, jotka poikkeavat yhteisön lainsäädännöstä olematta kuitenkaan ristiriidassa sitovien säännösten kanssa. On kuitenkin aiheellista säätää, että Sapard-ohjelman osalta uusien jäsenvaltioiden olisi siinä määrin kuin mahdollista noudatettava samoja sääntöjä kuin muilla yhteisön lainsäädännön aloilla sovelletaan
            
         
               (3)
            
            
               Sen vuoksi olisi säädettävä monivuotisten ja vuotuisten rahoitussopimusten soveltamisen jatkamisesta tietyin poikkeuksin ja muutoksin. Samaan aikaan tietyt niiden määräykset ovat käyneet tarpeettomiksi, koska kyseessä eivät enää ole kolmannet maat vaan Euroopan unionin jäsenvaltiot, joihin sovelletaan suoraan yhteisön lainsäädännön säännöksiä. Kyseisiä monivuotisten rahoitussopimusten määräyksiä ei sen vuoksi enää pitäisi soveltaa.
            
         
               (4)
            
            
               Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja asetuksen (ETY) N:o 3906/89 muuttamisesta 21 päivänä kesäkuuta 1999 annettu neuvoston asetus (EY) N:o 1266/1999 (1) ja yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annettu komission asetus (EY) N:o 2222/2000 (2) muodostivat oikeusperustan, jonka nojalla komissio voi tapauskohtaisesti siirtää maatalouden ja maaseudun kehittämisen erityisen liittymisohjelman (Sapard) mukaisen tuen hallinnoinnin hakijamaiden täytäntöönpanovirastoille. Monivuotiset rahoitussopimukset tehtiin tämä mahdollisuus huomioon ottaen. Yhteisön lainsäädännössä jäsenvaltioilta ei kuitenkaan edellytetä hallinnoinnin siirtämistä koskevaa menettelyä vaan kansallisella tasolla sovellettavaa yhteisen maatalouspolitiikan rahoituksesta annetun neuvoston asetuksen (EY) N:o 1258/1999 (3) 4 artiklassa tarkoitettua maksajaviraston nimeämismenettelyä. Monivuotisten rahoitussopimusten liitteessä olevan A jakson 4 artiklassa määrätään samanlaisesta nimeämismenettelystä. Jäsenvaltioiden osalta ei sen vuoksi ole enää tarvetta säätää tuen hallinnoinnin siirtämisestä. Tämän vuoksi olisi poikettava näistä määräyksistä.
            
         
               (5)
            
            
               Komissio päätti 3 päivänä maaliskuuta 2004 tehdä vuodeksi 2003 uuden sopimuksen, jolla muutetaan hakijamaiden kanssa tehtyjä vuosien 2000, 2001, 2002 ja 2003 vuotuisia rahoitussopimuksia sekä monivuotisia rahoitussopimuksia. Kyseiset valtiot ovat tällä välin liittyneet Euroopan unioniin, eikä unionin toimivaltaan kuuluvilla aloilla enää ole mahdollista tehdä uusia unionin ja näiden valtioiden välisiä kahdenvälisiä sopimuksia. Kahdenvälisten sopimusten tekemisen sijaan komissio voi sisällyttää suunniteltujen sopimusten sisällön tähän asetukseen. Erityisesti vuoden 2003 vuotuista rahoitussopimusta varten sidotut ja komission asiaa koskevassa päätöksessä vahvistamat määrät olisi sisällytettävä tähän asetukseen.
            
         
               (6)
            
            
               Jotta varmistetaan joustava siirtyminen ennen liittymistä voimassa olleista vaatimuksista uusiin sääntöihin, olisi säädettävä tämän asetuksen välittömästä voimaantulosta ja sen tiettyjen säännösten taannehtivasta soveltamisesta.
            
         
               (7)
            
            
               Komissio voi liittymissopimuksen mukaisesti toteuttaa siirtymäkauden toimenpiteitä kolmen vuoden ajan liittymissopimuksen tekopäivästä. Ottaen huomioon, että eräät monivuotisiin ja vuotuisiin rahoitussopimuksiin liittyvät ohjelmat saattavat jatkua vielä liittymisen jälkeen, on aiheellista säätää tämän asetuksen soveltamisesta 30 päivään huhtikuuta 2007.
            
         
               (8)
            
            
               Tässä asetuksessa säädetyt toimenpiteet ovat maatalouden rakenteiden ja maaseudun kehittämisen komitean sekä Euroopan maatalouden ohjaus- ja tukirahastokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Monivuotisten ja vuotuisten rahoitussopimusten soveltamisen jatkaminen liittymisen jälkeen
   1.   Jollei tämän asetuksen säännöksistä muuta johdu, liitteessä I lueteltujen, Euroopan yhteisöä edustavan Euroopan komission sekä Tšekin, Viron, Unkarin, Latvian, Liettuan, Puolan, Slovakian ja Slovenian (jäljempänä ”uudet jäsenvaltiot’) välisten monivuotisten rahoitussopimusten ja vuotuisten rahoitussopimusten soveltamista jatketaan, sanotun kuitenkaan rajoittamatta kyseisten sopimusten voimassaolon jatkamista.
   2.   Monivuotisten rahoitussopimusten 2 ja 4 artiklaa ei enää sovelleta.
   3.   Seuraavia monivuotisten rahoitussopimusten liitteen määräyksiä ei enää sovelleta:
   
               a)
            
            
               A jakson 1 ja 3 artikla; monivuotisissa tai vuotuisissa rahoitussopimuksissa olevat viittaukset näihin artikloihin katsotaan viittauksiksi kansalliseen nimeämispäätökseen A jakson 4 artiklan mukaisesti;
            
         
               b)
            
            
               A jakson 14 artiklan 2.6 ja 2.7 kohta;
            
         
               c)
            
            
               C jakson 2, 3, 4, 5, 6 ja 8 artikla;
            
         
               d)
            
            
               F jakson 8 kohta;
            
         
               e)
            
            
               G jakso.
            
         4.   Asetuksen (EY) N:o 1266/1999 12 artiklan 2 kohtaa ja asetuksen (EY) N:o 2222/2000 3 artiklaa ei enää sovelleta uusiin jäsenvaltioihin maatalouden ja maaseudun kehittämisen erityisen liittymisohjelman (Sapard) osalta.
   2 artikla
   Poikkeukset monivuotisten rahoitussopimusten määräyksiin ja asetukseen (EY) N:o 2222/2000
   Poiketen siitä, mitä monivuotisten rahoitussopimusten liitteessä olevan A jakson 4 artiklan 7 kohdassa ja 5 artiklan 4 kohdassa määrätään ja mitä asetuksen (EY) N:o 2222/2000 5 artiklan 4 kohdassa säädetään, komissiolle on ilmoitettava viipymättä Sapard-viraston nimeämisen jälkeen tehdyistä täytäntöönpanoa tai maksujärjestelyjä koskevista mahdollisista muutoksista.
   3 artikla
   Monivuotisten rahoitussopimusten muuttaminen
   Lisätään monivuotisten rahoitussopimusten liitteessä olevan A jakson 10 artiklan 3 kohtaan alakohta seuraavasti:
   
      ”Kuitenkin korot, joita ei ole tilitetty Tšekin, Viron, Unkarin, Latvian, Liettuan, Puolan, Slovakian ja Slovenian ohjelman osana toteutettujen hankkeiden osalta, on maksettava komissiolle euroina.”
   
   4 artikla
   Vuoden 2003 vuotuisen rahoitussopimuksen 2 artiklan muuttaminen
   Korvataan Tšekin, Viron, Unkarin, Latvian, Liettuan, Puolan, Slovakian ja Slovenian vuoden 2003 vuotuisen rahoitussopimuksen 2 artiklassa vahvistettu määrä liitteessä II tarkoitetuilla määrillä.
   5 artikla
   Vuosien 2000–2003 vuotuisten rahoitussopimusten 3 artiklan muuttaminen
   Lisätään vuotuisten rahoitussopimusten 3 artiklan loppuun alakohta seuraavasti:
   
      ”Edellä 2 artiklassa tarkoitetusta yhteisön rahoitusosuuden osasta, josta ei ole tehty sopimusta lopullisten edunsaajien kanssa toisessa alakohdassa tarkoitetusta päivämäärästä lukien, on ilmoitettava komissiolle kolmen kuukauden kuluessa siitä, kun kyseinen määrä on tiedossa.”
   
   6 artikla
   Voimaantulo
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan sen voimaantulosta 30 päivään huhtikuuta 2007 asti. Sen 1 artiklan 2 kohtaa, 1 artiklan 3 kohtaa ja 2 artiklaa sovelletaan kuitenkin 1 päivästä toukokuuta 2004. Komissiolle 1 päivän toukokuuta 2004 ja tämän asetuksen voimaantulopäivän välisenä aikana monivuotisten rahoitussopimusten liitteessä olevan A jakson 4 artiklan 7 kohdan viimeisen alakohdan ja 5 artiklan 4 kohdan sekä asetuksen (EY) N:o 2222/2000 5 artiklan 4 kohdan mukaisesti toimitetut tiedonannot katsotaan toimitetuiksi tämän asetuksen 2 artiklan mukaisesti.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä elokuuta 2004.
      
         
            Komission puolesta
         
         Franz FISCHLER
         
         
            Komission jäsen
         
      
   
   
      (1)  EYVL L 161, 26.6.1999, s. 68.
   
      (2)  EYVL L 253, 7.10.2000, s. 5. Asetus sellaisena kuin se on viimeksi muutettuna asetuksella (EY) N:o 188/2003 (EUVL L 27, 1.2.2003, s. 14).
   
      (3)  EYVL L 160, 26.6.1999, s. 103.
   
      LIITE I
      1.   MONIVUOTISTEN RAHOITUSSOPIMUSTEN LUETTELO
      Euroopan yhteisöä edustava Euroopan komissio on tehnyt monivuotisen rahoitussopimuksen
      
                  —
               
               
                  Tšekin tasavallan kanssa kymmenentenä päivänä joulukuuta vuonna kaksituhattayksi,
               
            
                  —
               
               
                  Viron tasavallan kanssa kahdentenakymmenentenäkahdeksantena päivänä toukokuuta vuonna kaksituhattayksi,
               
            
                  —
               
               
                  Unkarin tasavallan kanssa viidentenätoista päivänä kesäkuuta vuonna kaksituhattayksi,
               
            
                  —
               
               
                  Latvian tasavallan kanssa neljäntenä päivänä heinäkuuta vuonna kaksituhattayksi,
               
            
                  —
               
               
                  Liettuan tasavallan kanssa kahdentenakymmenentenäyhdeksäntenä päivänä elokuuta vuonna kaksituhattayksi,
               
            
                  —
               
               
                  Puolan tasavallan kanssa kahdeksantenatoista päivänä toukokuuta vuonna kaksituhattayksi,
               
            
                  —
               
               
                  Slovakian tasavallan kanssa kuudentenatoista päivänä toukokuuta vuonna kaksituhattayksi, ja
               
            
                  —
               
               
                  Slovenian tasavallan kanssa kahdentenakymmenentenäkahdeksantena päivänä elokuuta vuonna kaksituhattayksi.
               
            2.   VUOTUISTEN RAHOITUSSOPIMUSTEN LUETTELO
      A.   Vuoden 2000 vuotuinen rahoitussopimus
      Euroopan yhteisöä edustava Euroopan komissio on tehnyt vuotuisen rahoitussopimuksen vuodeksi 2002
      
                  —
               
               
                  Tšekin tasavallan kanssa kymmenentenä päivänä joulukuuta vuonna kaksituhattayksi,
               
            
                  —
               
               
                  Viron tasavallan kanssa kahdentenakymmenentenäkahdeksantena päivänä toukokuuta vuonna kaksituhattayksi,
               
            
                  —
               
               
                  Unkarin tasavallan kanssa viidentenätoista päivänä kesäkuuta vuonna kaksituhattayksi,
               
            
                  —
               
               
                  Latvian tasavallan kanssa yhdentenätoista päivänä toukokuuta vuonna kaksituhattayksi,
               
            
                  —
               
               
                  Liettuan tasavallan kanssa kahdentenakymmenentenäyhdeksäntenä päivänä elokuuta vuonna kaksituhattayksi,
               
            
                  —
               
               
                  Puolan tasavallan kanssa kahdeksantenatoista päivänä toukokuuta vuonna kaksituhattayksi,
               
            
                  —
               
               
                  Slovakian tasavallan kanssa kuudentenatoista päivänä toukokuuta vuonna kaksituhattayksi, ja
               
            
                  —
               
               
                  Slovenian tasavallan kanssa kuudentenatoista päivänä lokakuuta vuonna kaksituhattayksi.
               
            B.   Vuoden 2001 vuotuinen rahoitussopimus
      Euroopan yhteisöä edustava Euroopan komissio on tehnyt vuotuisen rahoitussopimuksen vuodeksi 2001
      
                  —
               
               
                  Tšekin tasavallan kanssa yhdeksäntenätoista päivänä kesäkuuta vuonna kaksituhattakolme,
               
            
                  —
               
               
                  Viron tasavallan kanssa kymmenentenä päivänä heinäkuuta vuonna kaksituhattakolme,
               
            
                  —
               
               
                  Unkarin tasavallan kanssa kahdentenakymmenentenäkuudentena päivänä maaliskuuta vuonna kaksituhattakolme,
               
            
                  —
               
               
                  Latvian tasavallan kanssa kolmantenakymmenentenä päivänä toukokuuta vuonna kaksituhattakaksi,
               
            
                  —
               
               
                  Liettuan tasavallan kanssa kahdeksantenatoista päivänä heinäkuuta vuonna kaksituhattakaksi,
               
            
                  —
               
               
                  Puolan tasavallan kanssa kymmenentenä päivänä kesäkuuta vuonna kaksituhattakaksi,
               
            
                  —
               
               
                  Slovakian tasavallan kanssa neljäntenä päivänä marraskuuta vuonna kaksituhattakaksi, ja
               
            
                  —
               
               
                  Slovenian tasavallan kanssa seitsemäntenätoista päivänä heinäkuuta vuonna kaksituhattakaksi.
               
            C.   Vuoden 2002 vuotuinen rahoitussopimus
      Euroopan yhteisöä edustava Euroopan komissio on tehnyt vuotuisen rahoitussopimuksen vuodeksi 2002
      
                  —
               
               
                  Tšekin tasavallan kanssa kolmantena päivänä kesäkuuta vuonna kaksituhattaneljä,
               
            
                  —
               
               
                  Viron tasavallan kanssa yhdentenätoista päivänä joulukuuta vuonna kaksituhattakolme,
               
            
                  —
               
               
                  Unkarin tasavallan kanssa kahdentenakymmenentenätoisena päivänä joulukuuta vuonna kaksituhattakolme,
               
            
                  —
               
               
                  Latvian tasavallan kanssa kahdentenatoista päivänä toukokuuta vuonna kaksituhattakolme,
               
            
                  —
               
               
                  Liettuan tasavallan kanssa kuudentena päivänä kesäkuuta vuonna kaksituhattakolme,
               
            
                  —
               
               
                  Puolan tasavallan kanssa neljäntenätoista päivänä huhtikuuta vuonna kaksituhattakolme,
               
            
                  —
               
               
                  Slovakian tasavallan kanssa kolmantenakymmenentenä päivänä syyskuuta vuonna kaksituhattakolme, ja
               
            
                  —
               
               
                  Slovenian tasavallan kanssa kahdentenakymmenentenäkahdeksantena päivänä heinäkuuta vuonna kaksituhattakolme.
               
            D.   Vuoden 2003 vuotuinen rahoitussopimus
      Euroopan yhteisöä edustava Euroopan komissio on tehnyt vuotuisen rahoitussopimuksen vuodeksi 2003
      
                  —
               
               
                  Tšekin tasavallan kanssa toisena päivänä heinäkuuta vuonna kaksituhattaneljä,
               
            
                  —
               
               
                  Viron tasavallan kanssa yhdentenätoista päivänä joulukuuta vuonna kaksituhattakolme,
               
            
                  —
               
               
                  Unkarin tasavallan kanssa kahdentenakymmenentenätoisena päivänä joulukuuta vuonna kaksituhattakolme,
               
            
                  —
               
               
                  Latvian tasavallan kanssa ensimmäisenä päivänä joulukuuta vuonna kaksituhattakolme,
               
            
                  —
               
               
                  Liettuan tasavallan kanssa viidentenätoista päivänä tammikuuta vuonna kaksituhattaneljä,
               
            
                  —
               
               
                  Puolan tasavallan kanssa kymmenentenä päivänä kesäkuuta vuonna kaksituhattakolme,
               
            
                  —
               
               
                  Slovakian tasavallan kanssa kahdentenakymmenentenäkuudentena päivänä joulukuuta vuonna kaksituhattakolme, ja
               
            
                  —
               
               
                  Slovenian tasavallan kanssa yhdentenätoista päivänä marraskuuta vuonna kaksituhattakolme.
               
            
   
      LIITE II
      VUODEN 2003 VUOTUINEN RAHOITUSSOPIMUS MÄÄRÄRAHOJEN JAKO MAITTAIN
      
                  (EUR)
               
            
                  Maa
               
               
                  Määrä
               
            
                  Tšekki
               
               
                  23 923 565
               
            
                  Viro
               
               
                  13 160 508
               
            
                  Unkari
               
               
                  41 263 079
               
            
                  Latvia
               
               
                  23 690 433
               
            
                  Liettua
               
               
                  32 344 468
               
            
                  Puola
               
               
                  182 907 972
               
            
                  Slovakia
               
               
                  19 831 304
               
            
                  Slovenia
               
               
                  6 871 397
               
            
                  Yhteensä
               
               
                  343 992 726